Lav et referat af nedenstående tekst:

Tekst:
Er du mobilkunde hos M1 eller har du taletidskort fra TDC, kan du muligvis ikke ringe fra din telefon i dag. Det er en opdateringsfejl hos TDC, der er skyld i problemet, fortæller presserådgiver hos selskabet Rasmus Avnskjold. - Det er en almindelig opdatering af vores system, som man normalt ikke mærker noget til. Men der er sket en fejl, som gør, at man godt kan modtage opkald, men man kan ikke ringe ud fra sin mobiltelefon. Fejlen har potentielt ramt 300.000 mobilkunder, der har taletidskort eller et abonnement, der betales forud før forbrug. Rasmus Avnskjold fortæller, at TDC ikke ved, hvad der er gået galt med opdateringen. Men de mange mobilkunder har haft problemer siden klokken 8:30 i morges. - Opdateringen er planlagt til at skulle være afsluttet klokken 14, så senest klokken 14 bør der ikke være problemer længere, fortæller Rasmus Avnskjold og fortsætter: - Når det berører så mange mennesker, så har det absolut førsteprioritet.

Referat:
Opdateringsfejl hos TDC forhindrer danskeres mobiler i at foretage opkald. Fejlen ventes rettet ved 14-tiden.